4 ຝ່າຍຮັບຜິດຊອບ ໃນການສ້າງສັນຕິພາບ ຢູ່ພາກຕາເວັນອອກ ກາງ ຮຽກຮ້ອງໃຫ້ອິສຣາແອລ ຢຸດເຊົາ ການຕັ້ງບ້ານໃໝ່
ຂ່າວສຳຄັນອື່ນໆ: ເຈົ້າໜ້າທີ່ ສະຫະປະຊາຊາດ ກ່າວວ່າ ການຈັບຜູ້ນຳທາລີບານ ເຮັດໃຫ້ ການເຈຣະຈາລັບ ຢຸດຊະງັກລົງ; ຈີນເຕືອນສະຫະຣັດ ກ່ຽວກັບບັນຫາຂັດແຍ້
ກຸ່ມຈັດຕັ້ງຈັດຕັ້ງ 4 ຝ່າຍ ຂອງນາໆຊາດ ຮັບຜິດຊອບ ກ່ຽວກັບການສ້າງສັນຕິພາບ ໃນພາກຕາເວັນອອກກາງ ຮຽກຮ້ອງໃຫ້ ອິສຣາແອລ ຢຸດເຊົາທຸກກິຈການຕັ້ງຖິ່ນຖານໃໝ່ ແລະຮຽກຮ້ອງໃຫ້ ອິສຣາແອລ ແລະປາແລສໄຕນ໌ ກັບຄືນເຂົ້າສູ່ການເຈຣະຈາ ສັນຕິພາບ ທ່ານ BAN KI MOON ເລຂາທິ ການໃຫຍ່ ອົງການສະຫະປະຊາຊາດໄດ້ອ່ານ ຖແລງການສະບັບນຶ່ງ ຂອງກຸ່ມ ຫລັງຈາກໄດ້ມີ ການເຈຣະຈາຫາຣືກັນ ທີ່ກຸງມົສກູ ໃນວັນສຸກມື້ ນີ້ ຖແລງການ ໄດ້ປະນາມຕື່ມອີກຕໍ່ແຜນການທີ່ຈະປຸກເຮືອນໃໝ່ 1ພັນ 600 ຫລັງ ຂອງອິສ ຣາແອລ ໃສ່ກຳຕາເວັນອອກຂອງນະຄອນເຈຣູຊາແລັມ ໂດຍເວົ້າວ່າ ການໂອນເອົາດິນ ແດນດັ່ງກ່າວ ເປັນຂອງອິສຣາແອລແມ່ນບໍ່ໄດ້ຖືກຮັບຮູ້ ໂດຍນາໆຊາດ ກຸ່ມ 4 ຝ່າຍຫລື QUARTET ທີ່ປະກອບດ້ວຍສະຫະຣັດ ອົງການສະຫະປະຊາຊາດ ຣັດເຊັຽ ແລະສະຫະ ພາບຢູໂຣບ ຍັງໄດ້ຮຽກຮ້ອງໃຫ້ເປີດການເຈຣະຈາສັນຕິພາບ ລະຫວ່າງອິສຣາແອລ ແລະ ປາແລສໄຕນ໌ ຄືນໃໝ່ໂດຍຕັ້ງເປົ້າໝາຍ ໃນການບັນລຸການຕົກລົງກັນຂັ້ນສຸດທ້າຍ ພາຍ ໃນເວລາ 2 ປີ ອະດີດຜູ້ຕາງໜ້າຂອງອົງການ ສະຫະປະຊາຊາດ ປະຈຳອັຟການິສຖານໄດ້ຕຳໜິ ຕິຕຽນຕໍ່ການຈັບພວກຜູ້ນຳກຸ່ມທາລີບານ ຂອງປາ ກິສຖານ ໂດຍເວົ້າວ່າ ການເຄື່ອນໄຫວ ດັ່ງກ່າວນີ້ເຮັດໃຫ້ການເຈຣະຈາ ຢ່າງເປັນທາງລັບ ລະຫວ່າງ ອົງການສະຫະປະຊາຊາດແລະກຸ່ມທາລີບານຢຸດ ຊະງັກລົງ ທ່ານ KAI EIDE ກ່າວຕໍ່ວິທຍຸ BBC ວ່າທ່ານໄດ້ຕິດຕໍ່ ກັບສະມາຊິກອະວຸໂສ ຂອງກຸ່ມ ທາລີບານ ດ້ວຍຕົວທ່ານເອງ ແລະໂດຍຜ່ານທາງ ຈົດໝາຍ ເລີ້ມປະມານນຶ່ງປີຜ່ານມາແລ້ວ ແຕ່ທ່ານ ເວົ້າວ່າ ຂັ້ນຕອນດັ່ງກ່າວໄດ້ຢຸດຊະງັກລົງ ເວລາປາ ກິສຖານ ຈັບຜູ້ນຳຂອງກຸ່ມທາລີບານ 2 ຄົນໃນເດືອນກຸມພາຜ່ານມາ ການໃຫ້ທັສນະດັ່ງ ກ່າວນີ້ ແມ່ນເປັນເທື່ອທຳອິດ ທີ່ທ່ານEIDE ຜູ້ຊຶ່ງໄດ້ລາອອກຈາກຕຳແໜ່ງຂອງທ່ານໃນ ຕົ້ນເດືອນນີ້ ໄດ້ຮັບຮູ້ຢ່າງເປັນການເປີດເຜີຍກ່ຽວກັບການຕິດຕໍ່ ກັບພວກທາລີບານ ທ່ານ ບໍ່ໄດ້ແຈ້ງໃຫ້ຊາບວ່າ ການພົບປະທີ່ວ່ານີ້ ມີຂຶ້ນຢູ່ໃສ ແຕ່ກ່າວວ່າການສົນທະນາຫາຣື ດັ່ງກ່າວ ຕ້ອງໄດ້ຮັບການອະນຸມັດ ຈາກຜູ້ກໍ່ຕັ້ງ ແລະຫົວໜ້າກຸ່ມທາລີບານ ຄື MULLAH MUHAMMAD OMAR ນັ້ນ ອີກຄັ້ງນຶ່ງຈີນຮຽກຮ້ອງໃຫ້ສະຫະຣັດ ຢ່າໄດ້ເອົາ ບັນຫາຂັດແຍ້ງ ກ່ຽວກັບ ຄ່າເງິນຢວນ ຂອງຕົນ ໃຫ້ກາຍເປັນ ເຣື່ອງການ ເມືອງ ໃນການຖແລງຕໍ່ພວກນັກຂ່າວທີ່ນະຄອນ ຫລວງປັກກິ່ງໃນວັນສຸກມື້ນີ້ ທ່ານ HE NING ເຈົ້າໜ້າທີ່ກະຊວງການຄ້າຂອງຈີນ ໄດ້ປະຕິເສດຕໍ່ຂໍ້ສເນີ ຂອງສະມາຊິກສະພາສູງສະຫະຣັດກຸ່ມ ນຶ່ງທີ່ຢາກໃຫ້ລົງໂທດຈີນຖ້າຈີນຫາກບໍ່ຍອມຂຶ້ນ ຄ່າເງິນຢວນຂອງຕົນ ທ່ານ HE NING ກ່າວ ວ່າມາຕການດັ່ງກ່າວແມ່ນເປັນການຣົບກວນຂອງພາຍນອກ ທີ່ອາດເຮັດໃຫ້ການເຈຣະຈາກ່ຽວກັບເຣື່ອງນີ້ ມີຄວາມສະລັບຊັບຊ້ອນ ເພີ້ມຂຶ້ນ ຄວາມເຄັ່ງຕຶງລະຫວ່າງປັກກິ່ງ ແລະ ວໍຊິງຕັນ ກ່ຽວກັບຄ່າ ຂອງເງິນຢວນ ໄດ້ເພີ້ມທະວີຂຶ້ນໃນໄລຍະສອງສາມອາທິດຜ່ານມາ ນີ້ ສະຫະຣັດໄດ້ກ່າວຫາຈີນວ່າ ພະຍາຍາມຮັກສາຄ່າເງິນຢວນ ໃຫ້ຕຳກວ່າສະພາບການ ທີ່ເປັນຈິງ ເພື່ອເຮັດໃຫ້ສິນຄ້າຂອງຈີນມີຣາຄາຖືກ ຢູ່ໃນຕລາດໂລກ ເຈົ້າໜ້າທີ່ອິນ ໂດເນເຊັຽ ແລະອອສເຕຣເລັຽກ່າວວ່າ ຕົນເຂົ້າ ໃຈດີ ກ່ຽວກັບ ການຕັດສິນໃຈ ຂອງປະທານາ ທິບໍດີສະຫະຣັດ ທ່ານBARACK OBAMA ທີ່ຕ້ອງໄດ້ເລື່ອນ ການເດີນທາງ ໄປຢ້ຽມຢາມ ປະເທດທັງ 2 ນັ້ນ ໃນຂັ້ນຕົ້ນປະທານາທິບໍດີ OBAMA ມີແຜນການ ທີ່ຈະເດີນທາງໄປຢ້ຽມ ຢາມອິນໂດເນເຊັຽ ໃນມື້ວັນອາທິດ ແຕ່ທ່ານ ຕ້ອງໄດ້ຢູ່ທີ່ນະຄອນຫລວງວໍຊິງຕັນ ເພື່ອຊັກ ຊວນໃຫ້ບັນດາສະມາຊິກສະພາທີ່ຍັງມີຄວາມ ລັ່ງເລໃຈຢູ່ນັ້ນ ສນັບສນຸນ ຕໍ່ຮ່າງກົດໝາຍປະ ຕິຮູບ ຣະບົບຮັກສາສຸຂພາບ ຊຶ່ງກຳນົດ ຈະ ມີການລົງຄະແນນສຽງ ຢູ່ທີ່ສະພາຕຳສະຫະຣັດ ໃນມື້ນັ້ນ ທ່ານ ROBERT GIBBS ໂຄສົກຂອງທຳນຽບຂາວ ກ່າວຕໍ່ພວກນັກຂ່າວໃນ ວັນພະຫັດວານນີ້ວ່າ ແຜນການເດີນທາງ ຂອງປະທານາທິບໍດີໄດ້ມີການຍ້າຍໄປໃສ່ເດືອນ ມິຖຸນາ ທີ່ປຶກສາຄົນນຶ່ງ ຂອງປະທານາທິບໍດີ ອິນໂດເນເຊັຽ ທ່ານSUSILO BAMBANG YUDHOYONO ກ່າວວ່າ ທ່ານໄດ້ສົ່ງສານ ສະບັບນຶ່ງ ໄປຍັງປະທານາທິບໍດີ OBAMA ເພື່ອຊຸກຍູ້ໃຫ້ທ່ານ ຢູ່ທີ່ນະຄອນຫລວງວໍຊິງຕັນເພັ່ງເລັງໃສ່ ການລົງຄະແນນສຽງ ກ່ຽວກັບ ຮ່າງກົດໝາຍ ວ່າດ້ວຍຣະບົບຮັກສາສຸຂພາບ ບັນດາຜູ້ນຳຂອງກຸ່ມຕໍ່ຕ້ານຣັຖບານໃນໄທ ພວມວາງແຜນທີ່ຈະຈັດການ ໂຮມຊຸມນຸມຄັ້ງ ໃຫຍ່ອີກເທື່ອນຶ່ງ ໃນຄວາມພະຍາຍາມເພື່ອຈະ ບີບບັງຄັບ ໃຫ້ນາຍົກຣັຖມຸນຕຣີ ອະພິຊິດ ເວດ ຊາຊີວະ ຮຽກໃຫ້ມີການເລືອກຕັ້ງຄັ້ງໃໝ່ ບັນ ດາຜູ້ນຳຂອງພວກປະທ້ວງເສື້ອແດງ ພວມວາງ ແຜນ ທີ່ຈະຈັດຂະບວນຣົດຂນາດໃຫຍ່ແຫ່ປະ ທ້ວງຜ່ານຖນົນຫົນທາງສາຍຕ່າງໆໃນບາງກອກໃນວັນເສົາມື້ອື່ນນີ້ ໃນຄວາມຫວັງ ເພື່ອຈະຮ້ອງ ຂໍຄວາມສນັບສນຸນເພີ້ມຕື່ມຈາກປະຊາຊົນ ໃນ ມື້ວັນອາທິດແລ້ວ ມີພວກປະທ້ວງ ຫຼາຍກວ່າ 1 ແສນຄົນຈາກທົ່ວປະເທດໄທ ໄດ້ໄປໂຮມຊຸມນຸມ ກັນ ທີ່ບາງກອກ ແຕ່ເວລານີ້ຈຳນວນຂອງພວກ ປະທ້ວງໄດ້ຫລຸດລົງເຫລືອຢູ່ແຕ່ ຫລາຍສິບພັນຄົນທໍ່ນັ້ນ ພວກປະທ້ວງສ່ວນໃຫຍ່ແມ່ນ ມາຈາກເຂດຊົນນະບົດ ທີ່ທຸກຍາກ ສອກຫລີກຫ່າງໄກຂອງໄທ ແລະເປັນພວກສນັບສນຸນອະດີດນາຍົກຣັຖມຸນຕຣີ ທັກສິນ ຊິນນະວັດ ທີ່ໄດ້ຖືກໂຄ່ນລົ້ມ ໃນການກໍ່ຣັຖປະຫານໂດຍພວກທະຫານ ໃນປີ 2006 ຍ້ອນຖືກກ່າວຫາວ່າ ສໍ້ຣາດບັງຫລວງ ນອກນັ້ນແລ້ວພວກນັກເຄື່ອນໄຫວ ເພື່ອປະຊາທິປະໄຕ ຊຶ່ງຄັດຄ້ານ ຕໍ່ການມີບົດບາດ ຂອງພວກທະຫານຢູ່ໃນຣັຖບານ ກໍໄດ້ພາກັນເຂົ້າຮ່ວມ ໃນການໂຮມຊຸມນຸມປະທ້ວງ ທີ່ບາງກອກ ນາຍົກຣັຖມຸນຕຣີຍີ່ປຸ່ນທ່ານ YUKIO HATOYAMA ກ່າວວ່າ ທ່ານມີຄວາມ ດີໃຈທີ່ຂໍ້ສເນີ ຫ້າມບໍ່ໃຫ້ສົ່ງອອກ ປາທູນາ ຈາກ ເຂດມະຫາສະມຸດ ອັດລັນຕິກໄດ້ຮັບຄວາມປລາ ຊັຍ ການຫ້າມສົ່ງອອກປາທູນາ ໄດ້ຖືກປະຕິເສດ ໃນວັນພະຫັດວານນີ້ໃນລະຫວ່າງກອງປະຊຸມນາໆ ຊາດ ວ່າດ້ວຍການຄ້າສັດແລະພືດທີ່ກຳລັງຈະສູນ ພັນທີ່ເອີ້ນຫຍໍ້ເປັນພາສາອັງກິດວ່າ CITES ທີ່ໄດ້ ຮັບ ການສນັບສນຸນຈາກອົງການສະຫະປະຊາ ຊາດ ທີ່ນະຄອນໂດຮາ ປະເທດກາຕ້າ ມີແຕ່ 20 ປະເທດຂອງຈຳນວນທັງໝົດ 175 ປະເທດ ທີ່ເຂົ້າຮ່ວມປະຊຸມ ໄດ້ລົງຄະແນນສຽງເຫັນພ້ອມນຳການຫ້າມ ຮວມທັງສະຫະ ຣັດ ແລະນໍຣ໌ເວຍ ປາທູນາບລູຟິນຈາກເຂດມະຫາສະມຸດ ອັດລັນຕິກ ສ່ວນໃຫຍ່ແລ້ວ ແມ່ນໃຊ້ໃນການປຸງແຕ່ງອາຫານຍີ່ປຸ່ນເຊັ່ນ SUSHI ແລະ SASHIMI ເປັນຕົ້ນ ພວກ ນັກປົກປ້ອງ ສະພາບແວດລ້ອມ ກ່າວວ່າການຈັບປາທູນາ ເກີນຂອບເຂດ ເປັນພັຍຂົ່ມຂູ່ ຕໍ່ການຢູ່ລອດ ຂອງປາດັ່ງກ່າວແຕ່ຍີ່ປຸ່ນແລະປະເທດອື່ນໆ ເວົ້າວ່າ ການຫ້າມທີ່ວ່ານີ້ ຈະ ສ້າງຄວາມເສັຽຫາຍຢ່າງຮ້າຍແຮງ ຕໍ່ເສຖກິດ ໃນການຫາປາ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ